Diari Oficial de la Generalitat Valenciana


Sumari del DOGV 9075, del 04-05-2021 (2021/4507)

RESOLUCIÓ de 27 d'abril de 2021, del vicepresident segon i conseller d'Habitatge i Arquitectura Bioclimàtica, per la qual s'aprova el document reconegut per a la qualitat en l'edificació denominat «Procediment per a valoració d'immobles».
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9075

Data del DOGV
:   04-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/4507


Data del document
:   27-04-2021

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica

RESOLUCIÓ de 27 d'abril de 2021, del vicepresident segon i conseller d'Habitatge i Arquitectura Bioclimàtica, per la qual s'aprova el document reconegut per a la qualitat en l'edificació denominat «Procediment per a valoració d'immobles». [2021/4507]  
A iniciativa de l'Institut Valencià de l'Edificació, la Direcció General Qualitat, Rehabilitació i Eficiència Energètica ha instruït un expedient administratiu a fi d'impulsar l'aprovació del document reconegut identificat en l'encapçalament del present document, d'acord amb els següents  
  
Antecedents de fet  
Primer. L'Institut Valencià de l'Edificació va sol·licitar el 17 de març de 2021 l'aprovació del «Procediment per a valoració d'immobles», com a document reconegut per a la qualitat en l'edificació conformement amb el Decret 132/2006, de 29 de setembre, del Consell.  
Segon. El 22 de març de 2021, la Direcció General de Qualitat, Rehabilitació i Eficiència Energètica, va obrir un tràmit d'audiència pública, amb la finalitat que les entitats o associacions interessades aportaren les al·legacions, observacions o indicacions que consideraren convenient manifestar al document esmentat.  
Tercer. Les entitats i associacions intervinents en el tràmit d'audiència pública no han presentat al·legacions, per la qual cosa es considera definitiu el text proposat.  
  
Fonaments de dret  
Primer. Aquest òrgan és el competent per a l'aprovació del present document reconegut, tal com s'estableix en l'article 5 del Decret 132/2006, de 29 de setembre, del Consell, pel qual es regulen els documents reconeguts per a la qualitat en l'edificació.  
Segon. L'Institut Valencià de l'Edificació, IVE, és competent per a instar l'aprovació d'aquest document reconegut, segons el que es disposa en l'article 6 del Decret 132/2006, de 29 de setembre, del Consell.  
  
Tercer. L'objecte d'aquest document reconegut apareix tipificat en l'article 4, apartat d del Decret 132/2006, en concordança amb el que s'estipula en l'article 4 apartat 2.a del Reial decret 314/2006, de 17 de març, pel qual s'aprova el Codi Tècnic de l'Edificació.  
IV. Per a l'aprovació d'aquest document reconegut, s'ha seguit el procediment desenvolupat en el capítol II del mencionat Decret 132/2006.  
En virtut de tots aquests antecedents, vistos la Llei 39/2015, d'1 d'octubre, del procediment administratiu comú de les administracions públiques, el Decret 132/2006, de 29 de setembre, del Consell, pel qual es regulen els Documents Reconeguts per a la Qualitat de l'Edificació, i altra normativa aplicable, pertinent i preceptiva, resolc:  
  
Únic  
Aprovar el document reconegut per a la qualitat en l'edificació denominat «Procediment per a valoració d'immobles», amb el codi DRD 09/21.  
Aquest document reconegut serà inscrit en el Registre Especial de Documents Reconeguts conformement amb el que es disposa en l'article 10 del decret mencionat.  
Contra la present resolució, que exhaureix la via administrativa, es podrà interposar amb caràcter potestatiu un recurs de reposició davant el vicepresident segon i conseller d'Habitatge, i Arquitectura Bioclimàtica, en el termini d'un mes a comptar des de l'endemà de la publicació d'aquesta, segons disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o interposar directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació d'aquesta, d'acord amb el que s'estableix en els articles 10.1.a, i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que es puga exercitar qualsevol altre recurs que s'estime oportú.  
  
València, 27 d'abril de 2021.- El director general de Qualitat, Rehabilitació i Eficiència Energètica: Alberto Rubio Garrido.